|  |  |
| --- | --- |
| **OPĆINA GRADEC** | **P L AN**  **DJELOVANJA U PODRUČJU PRIRODNIH NEPOGODA ZA 2024. GODINU** |

**LISTOPAD 2023.GODINE**

Sadržaj

[UVOD 2](#_Toc86939219)

[1. MOGUĆE UGROZE NA PODRUČJU OPĆINE 3](#_Toc86939220)

[1.1. UGROZE DEFINIRANE ZAKONOM 3](#_Toc86939221)

[1.2. UGROZE ZABILJEŽENE NA PODRUČJU OPĆINE GRADEC 3](#_Toc86939222)

[1.3. UGROZE KOJE ĆE SE OBRAĐIVATI PLANOM DJELOVANJA U PODRUČJU PRIRODNIH NEPOGODA 4](#_Toc86939223)

[2. POPIS MERA I NOSITELJA MJERA U SLUČAJU NASTAJANJA PRIRODNE NEPOGODE 4](#_Toc86939224)

[2.1. POPIS MJERA PO PRIRODNIM NEPOGODAMA 4](#_Toc86939225)

[2.1.1. SUŠA 5](#_Toc86939226)

[2.1.2. OLUJNO I ORKANSKO NEVRIJEME 6](#_Toc86939227)

[2.1.3. SNJEŽNE OBORINE 9](#_Toc86939228)

[2.1.4. POLEDICE 11](#_Toc86939229)

[2.1.5. TUČA 13](#_Toc86939230)

[2.1.6. MRAZ 14](#_Toc86939231)

[2.2. NOSITELJI MJERA PO PRIRODNIM NEPOGODAMA 15](#_Toc86939232)

[3. PROCJENA OSIGURANJA OPREME I DRUGIH SREDSTAVA ZA ZAŠTITU I SPRJEČAVANJE STRADANJA IMOVINE, GOSPODARSKIH FUNKCIJA I STRADANJA STANOVNIŠTVA 16](#_Toc86939233)

[4. OSTALE MJERE KOJE UKLJUČUJU SURADNJU S NADLEŽNIM TIJELIMA (ŽUPANIJA, MINISTARSTVO, STRUČNJAKA ZA PODRUČJE PRIRODNIH NEPOGODA) 16](#_Toc86939234)

[ZAKLJUČAK 17](#_Toc86939235)

# UVOD

Na temelju članka 17. Zakona o ublažavanju i uklanjanju posljedica prirodnih nepogoda („Narodne novine“, broj 16/19 - daljnjem tekstu „Zakon“) kojim se uređuju kriteriji i ovlasti za proglašenje prirodne nepogode, procjena štete od prirodne nepogode, dodjela pomoći za ublažavanje i djelomično uklanjanje posljedica prirodnih nepogoda nastalih na području Republike Hrvatske, Registar šteta od prirodnih nepogoda (u daljnjem tekstu: Registar šteta) te druga pitanja u vezi s dodjelom pomoći za ublažavanje i djelomično uklanjanje posljedica prirodnih nepogoda i članka 43. stavak 2. Zakona o ublažavanju i uklanjanju posljedica prirodnih nepogoda („Narodne novine“, broj 16/19), Općinsko vijeće Općine Gradec donosi Plan djelovanja u području prirodnih nepogoda.

Poslove u svezi dodjele sredstava pomoći za ublažavanje i djelomično uklanjanje posljedica prirodnih nepogoda obavljaju:

* Državno povjerenstvo za procjenu šteta od prirodnih nepogoda,
* Županijsko povjerenstvo za procjenu šteta od prirodnih nepogoda,
* Općinsko povjerenstvo za procjenu šteta od prirodnih nepogoda.

Postupanja i poslove vezane uz dodjelu sredstva pomoći za ublažavanje i djelomično uklanjanje prirodnih nepogoda povjerenstva provode u suradnji s nadležnim ministarstvima, Vladom Republike Hrvatske i drugim tijelima koja sudjeluju u određenju kriterija i isplate sredstava pomoći  za djelomičnu sanaciju šteta od prirodnih nepogoda.

Temeljem članka 14. stavak 8. Općinsko povjerenstvo za procjenu šteta od prirodnih nepogoda izrađuju Plan djelovanja u području prirodnih nepogoda te ga, temeljem članka 17. predstavničko tijelo jedinice lokalne i područne (regionalne) samouprave do 30. studenoga tekuće godine donosi za sljedeću kalendarsku godinu radi određenja mjera i postupanja djelomične sanacije šteta od prirodnih nepogoda.

Plan djelovanja sadržava:

1. popis mjera i nositelja mjera u slučaju nastajanja prirodne nepogode

2. procjene osiguranja opreme i drugih sredstava za zaštitu i sprječavanje stradanja imovine, gospodarskih funkcija i stradanja stanovništva

3. sve druge mjere koje uključuju suradnju s nadležnim tijelima iz ovoga Zakona i/ili drugih tijela, znanstvenih ustanova i stručnjaka za područje prirodnih nepogoda.

Izvršno tijelo jedinice lokalne i područne (regionalne) samouprave podnosi predstavničkom tijelu jedinice lokalne i područne (regionalne) samouprave, do 31. ožujka tekuće godine, izvješće o izvršenju plana djelovanja za proteklu kalendarsku godinu.

Dana 26. veljače 2019. godine, dopisom Ministarstva financija KLASA: 422-02/19-01/27 URBROJ: 513-06-02-19-5 pojašnjena su određena tumačenja pojedinih dijelova čl. 17. Zakona, te je u stavku 7. navedeno „Bitnim je uzeti u obzir kako se u konkretnom ne ulazi u područje zaštite i spašavanja koje je određeno drugim propisima“.

# MOGUĆE UGROZE NA PODRUČJU OPĆINE

## UGROZE DEFINIRANE ZAKONOM

Temeljem članka 3 Zakona, Prirodnom nepogodom, u smislu ovoga Zakona, smatraju se iznenadne okolnosti uzrokovane nepovoljnim vremenskim prilikama, seizmičkim uzrocima i drugim prirodnim uzrocima koje prekidaju normalno odvijanje života, uzrokuju žrtve, štetu na imovini i/ili njezin gubitak te štetu na javnoj infrastrukturi i/ili u okolišu.

Prirodnom nepogodom smatraju se:

1. potres

2. olujni i orkanski vjetar

3. požar

4. poplava

5. suša

6. tuča, kiša koja se smrzava u dodiru s podlogom

7. mraz

8. izvanredno velika visina snijega

9. snježni nanos i lavina

10. nagomilavanje leda na vodotocima

11. klizanje, tečenje, odronjavanje i prevrtanje zemljišta

12.druge pojave takva opsega koje, ovisno o mjesnim prilikama, uzrokuju bitne poremećaje u životu ljudi na određenom području.

U smislu ovoga Zakona, štetama od prirodnih nepogoda ne smatraju se one štete koje su namjerno izazvane na vlastitoj imovini te štete koje su nastale zbog nemara i/ili zbog nepoduzimanja propisanih mjera zaštite.

Prirodna nepogoda može se proglasiti ako je vrijednost ukupne izravne štete najmanje 20 % vrijednosti izvornih prihoda jedinice lokalne samouprave za prethodnu godinu ili ako je prirod (rod) umanjen najmanje 30 % prethodnog trogodišnjeg prosjeka na području jedinice lokalne samouprave ili ako je nepogoda umanjila vrijednost imovine na području jedinice lokalne samouprave najmanje 30 %.

Ispunjenje uvjeta iz gornjeg stavka utvrđuje općinsko povjerenstvo.

## UGROZE ZABILJEŽENE NA PODRUČJU OPĆINE GRADEC

Temeljem **Procjene Ugroženosti od katastrofa i velikih nesreća** za područje Općine Gradec od veljače 2015. godine kao i **Procjene rizika** za područje Općine Gradec od svibnja 2022. godine, na području Općine Gradec moguće su slijedeće ugroze prirodnih katastrofa:

* Potres
* Poplava
* Suše
* Olujno i orkansko nevrijeme
* Pijavice
* Snježne oborine
* Poledice
* Tuča
* Mraz
* Ekstremne vremenske pojave-toplinski val
* Epidemije i Pandemije

Važećom Procjenom rizika, kao i pripadajućim Planom djelovanja CZ obrađuju se slijedeće prirodne ugroze:

* Potres
* Poplava
* Ekstremne vremenske pojave-toplinski val
* Epidemije i Pandemije

## UGROZE KOJE ĆE SE OBRAĐIVATI PLANOM DJELOVANJA U PODRUČJU PRIRODNIH NEPOGODA

Sukladno tumačenju Ministarstva financija, **ugroze koje se obrađuju** dokumentima zaštite i spašavanja, odnosno u ovom slučaju **Procjenom rizika** za područje Općine (potres, poplava, ekstremne vremenske pojave-visoke temperature i epidemije i pandemije) **neće se obrađivati ovim Planom** jer su mjere i postupci obrađeni u Planu djelovanja sustava CZ.

Važećom **Procjenom ugroženosti od požara, kao i pripadajućim Planom zaštite od požara** obrađuju se mjere i postupci u slučaju požara i tehnoloških eksplozija **te se ovim Planom neće obrađivati.**

Također, na području Općine u proteklih 20 godina nije bilo proglašene prirodne nepogode od pijavice pa se ista ovim Planom neće obrađivati.

Ovim Planom će se obrađivati mjere i postupci JLS u slučaju slijedećih prirodnih nepogoda:

* Suše
* Olujno i orkansko nevrijeme
* Snježne oborine
* Poledice
* Tuča
* Mraz

# POPIS MERA I NOSITELJA MJERA U SLUČAJU NASTAJANJA PRIRODNE NEPOGODE

Temeljem tumačenja Zakona o ublažavanju i uklanjanju posljedica prirodnih nepogoda dobivenog od Ministarstva financija KLASA: 422-02/19-01/27 URBROJ: 513-06-02-19-5 od 26. veljače 2019. godine, pod pojmom mjere u smislu Zakona (čl.17. stavak 2. točka 1.) smatraju se sva djelovanja od strane JLS vezana za sanaciju nastalih šteta, ovisno o naravi, odnosno vrsti prirodne nepogode koja je izgledna za određeno područje, odnosno o posljedicama istih.

## POPIS MJERA PO ELEMENTARNIM NEPOGODAMA

Kako se prirodne nepogode uglavnom javljaju iznenada i ne nastaju uvijek štete istih razmjera, u ovom dijelu moguće je provesti:

* **preventivne mjere** radi umanjenja posljedica prirodne nepogode

Preventivne mjere obuhvaćaju: saniranje postojećih klizišta, uređivanje kanala i propusta uz prometnice, uređivanje korita potoka, rječica i rijeka, uređenje retencija, izgradnju barijera za sprečavanje odnošenja zemlje izvan poljoprivrednih površina, rušenje starih i trulih stabala, postavljanje zaštitnih mreža protiv tuče i sl.

* **mjere za ublažavanje i otklanjanje** izravnih posljedica prirodne nepogode

Mjere za ublažavanje i otklanjanje izravnih posljedica prirodne nepogode podrazumijevaju procjenu šteta i posljedica; sanaciju nastalih oštećenja i šteta. Sanacija obuhvaća aktivnosti kojima se otklanjaju posljedice prirodne nepogode – pružanje prve pomoći unesrećenima ukoliko ih je bilo, čišćenje stambenih, gospodarskih i drugih objekata od nanosa mulja, šljunka, drveća i slično, odstranjivanje odronjene zemlje, mulja i šljunka s cesta i lokalnih putova, te sve ostale radnje kojima se smanjuju nastala oštećenja.

### SUŠA

Meteorološka suša ili dulje razdoblje bez oborine može uzrokovati ozbiljne štete u poljodjelstvu, vodnom gospodarstvu te u drugim gospodarskim djelatnostima. Suša je često posljedica nailaska i duljeg zadržavanja anticiklone nad nekim područjem, kada uslijedi veća potražnja za vodom od opskrbe.[[1]](#footnote-1)

**Posljedice dugotrajnih suša mogu biti višestruke:**

* poljoprivredna proizvodnja se smanjuje, smanjuje se proizvodnja stočne hrane, a u težim
* slučajevima stradavaju i višegodišnje kulture (vinogradi i voćnjaci),
* vodocrpilištima se smanjuje kapacitet, pritisak vode u sustavu pada,
* zbog smanjenja protoka vodotoka dolazi do pomora organizama koji žive u vodi, manje
* količine opasnih tvari koje dođu u vodotok mogu izazvati teže posljedice,
* uništavanje (sušenje) višegodišnjih nasada te ostale poljoprivredne proizvodnje kao i do
* uginuća stoke i do 40%.

U dolje navedenoj tablici prikazana je mjesečna i godišnja količina padalina u razdoblju od 1981-2000. godine, no isti trend se prenosi i u kasnijim godinama uz još izraženije ekstremne vrijednosti koje su uzrokovale nastanak suša ili poplava.

Tabela 1: Srednji mjesečni i godišnji hod broja dana bez oborine sa standardnim devijacijama, te maksimalni i minimalni mjesečni i godišnji broj dana bez oborine u razdoblju 1981.-2000.

| BROJ DANA BEZ OBORINE | | | | | | | | | | | | | |
| --- | --- | --- | --- | --- | --- | --- | --- | --- | --- | --- | --- | --- | --- |
| MJE | 1 | 2 | 3 | 4 | 5 | 6 | 7 | 8 | 9 | 10 | 11 | 12 | GOD |
| SRED | 22.5 | 19.5 | 20.8 | 17.2 | 17.5 | 16.0 | 20.4 | 21.2 | 19.3 | 19.9 | 18.7 | 19.8 | 232.7 |
| STD | 3.5 | 3.9 | 3.0 | 2.7 | 3.7 | 3.6 | 3.0 | 3.3 | 4.9 | 4.7 | 4.9 | 4.3 | 11.5 |
| MIN | 15 | 11 | 14 | 12 | 11 | 9 | 13 | 16 | 10 | 8 | 9 | 13 | 208 |
| MAKS | 29 | 26 | 25 | 23 | 23 | 24 | 25 | 28 | 26 | 28 | 27 | 28 | 256 |

Izvor podataka: Meteorološka postaja Zagreb-Maksimir

Na području Zagrebačke županije godišnje ima u prosjeku 232,7 dana bez oborina. U navedenom periodu najviše dana bez oborina javlja se u siječnju, ožujku, srpnju i kolovozu (20-22 dana mjesečno), dok ih je najmanje u lipnju, listopadu i studenom (8-9 dana mjesečno). Minimalni godišnji broja dana bez oborina je 208, a maksimum 256 dana.

**Preventivne mjere radi umanjenja posljedica prirodne nepogode**

Kako područjem Općine protječe niz vodotoka, njihov vodni potencijal potrebno je iskoristiti za natapanje poljoprivrednih površina gdje je to moguće.

U preventivnim mjerama i smanjenju eventualnih šteta potrebno je sagledati mogućnost izgradnje sustava navodnjavanja okolnih poljoprivrednih površina u smislu da stanovnici Općine na svoje poljoprivredne površine postave vodene pumpe kako bi sami navodnjavali svoje poljoprivredne površine te time spriječili uništavanje poljoprivrednih kultura za vrijeme sušnih razdoblja.

**Mjere za ublažavanje i otklanjanje izravnih posljedica prirodne nepogode**

Mjere za ublažavanje i otklanjanje izravnih posljedica prirodne nepogode podrazumijevaju procjenu šteta i posljedica; sanaciju nastalih oštećenja i šteta. Sanacija obuhvaća aktivnosti kojima se otklanjaju posljedice prirodne nepogode, pružanje prve pomoći unesrećenima ukoliko ih je bilo te sve ostale radnje kojima se smanjuju posljedice suše.

|  |  |
| --- | --- |
| **Red. Broj.** | **Radnje i postupci (Mjere)** |
| 1. | Izvještavanje župana ZGŽ i predlaganje aktiviranja Povjerenstva za procjenu štete od elementarnih nepogoda na ugroženim područjima. |
| 2. | Povjerenstvo nastavlja aktivnosti na popisu i procjeni štete sukladno Zakona o ublažavanju i uklanjanju posljedica prirodnih nepogoda (NN 16/19) |
| 3. | Pozivanje Stožera CZ |
| 4. | Prikupljanje informacija o naseljima u kojima se dogodila nestašica vode i izrada prioriteta dostave vode ljudima, životinjama, zalijevanje usjeva važnih za funkcioniranje zajednice |
| 5. | Pronalaženje najbližeg vodocrpilišta sa kojega postoji mogućnost dostave vode. |
| 6. | Angažiranje DVD-a sa područja Općine na dostavi vode na ugrožena područja |
| 7. | Informiranje stanovništva o načinu snabdijevanja. |
| 8. | Izrada popisa (vlasnik i broj grla) stočnog fonda koristeći evidenciju Veterinarske stanice. |
| 9. | Utvrđivanje minimalne dnevne količine vode po grlu. |
| 10. | Dovoz vode vlasnicima većeg broja grla. |
| 11. | Upućivanje zahtjeva ZG županiji za angažmanom dodatnih cisterni koje omogućavaju isporuku higijenski ispravne vode kao i vode za eventualno navodnjavanje |
| 12. | Izrada popisa gospodarstava kojima je nužno navodnjavanje usjeva te određivanje prioriteta (OPG, imaoci farmi, veliki proizvođači i sl.) |

### OLUJNO I ORKANSKO NEVRIJEME

To je vjetar jačine više od 8 bofora prema Beanfortovoj ljestvici čija brzina iznosi preko 74 km/h. Olujni vjetar, a ponekad i orkanski, udružen s velikom količinom oborine ili čak i tučom, osim što stvara velike štete na imovini, poljoprivrednim i šumarskim dobrima, raznim građevinskim objektima, u prometu te tako nanosi gubitke u gospodarstvu, ugrožava i često puta odnosi ljudske živote. U kontinentalnom dijelu Hrvatske olujno nevrijeme koje uzrokuje materijalne štete najčešće se javlja u vremenskim situacijama s pojavom oblaka jakog vertikalnog razvoja uz olujni vjetar, veliku količinu oborine kratkog trajanja, a ponekad i tuču.

U unutrašnjosti Hrvatske vjetar ne doseže granicu koja odgovara jačini 8 ili više bofora (olujni ili orkanski vjetar), a u malom broju 10-minutnih intervala brzina vjetra prelazi granicu od 17.1 m/s što odgovara jačini vjetra od 8 bofora.

Kako je brzina vjetra vremenski vrlo promjenjiva veličina (posebno u slučaju mahovitog vjetra kao što je bura), njene vrijednosti tijekom 10 minuta mogu osjetno varirati, a najveći


udar vjetra (trenutna brzina vjetra) može doseći i nekoliko puta veće vrijednosti od srednje

desetominutne brzine. Tako se u kontinentalnoj Hrvatskoj najveće izmjerene trenutne brzine

vjetra kreću od 21.3 m/s (76.7 km/h) u Gotalovu do 39.6 m/s (142.6 m/s) u Varaždinu.


Prema 20-godišnjem razdoblju u Zagrebačkoj županiji se jak vjetar prosječno javlja 44 dana u godini, a olujni vjetar 2 dana. Najveći broj dana s jakim vjetrom iznosio je 83 dana zabilježeno 1992. godine i 6 dana s olujnim vjetrom 1984. godine. Međutim, taj broj dana jako varira od godine do godine što pokazuju velike vrijednosti standardne devijacije.

Godišnji hod dana s jakim vjetrom pokazuje tu pojavu tijekom cijele godine, a olujni vjetar nije bio nikada zabilježen u rujnu i listopadu u promatranom 20-godišnjem razdoblju. Najveći broj takvih dana javlja se u hladnom dijelu godine. U travnju 1992. godine opažen je maksimalan broj dana s jakim vjetrom (17 dana), a s olujnim vjetrom u veljači 1984. godine. (4 dana).



Slika 1: Osnovne brzine vjetrova u Hrvatskoj

*Izvor podataka: DHMZ*



Slika 2: Maksimalni izmjereni udari vjetra (trenutne brzine vjetra) na meteorološkim postajama u Hrvatskoj

*Izvor podataka: Izmjene i dopune studije meteorološka podloga za potrebe procjene ugroženosti RH od prirodnih i tehničko-ehnoloških katastrofa i velikih nesreća, prosinac 2011. godine*

Tabela 2: Analiza srednjeg mjesečnog i godišnjeg broja dana s jakim i olujnim vjetrom za Općinu Gradec u razdoblju od 1981.– 2000. god.

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **BROJ DANA S JAKIM VJETROM** | | | | | | | | | | | | | | |
| **MJESEC** | | 1 | 2 | 3 | 4 | 5 | 6 | 7 | 8 | 9 | 10 | 11 | 12 | GOD |
| **SRED** | | 4.0 | 3.5 | 6.7 | 6.5 | 4.1 | 2.7 | 3.0 | 2.4 | 2.3 | 2.3 | 3.1 | 3.6 | 43.9 |
| **STD** | | 3.0 | 3.2 | 2.6 | 3.9 | 2.9 | 2.5 | 2.1 | 1.8 | 1.5 | 1.9 | 2.1 | 2.9 | 15.2 |
| **MIN** | | 0 | 0 | 2 | 1 | 0 | 0 | 1 | 0 | 0 | 0 | 0 | 0 | 21 |
| **MAKS** | | 11 | 9 | 10 | 17 | 9 | 9 | 8 | 7 | 5 | 6 | 9 | 9 | 83 |
| **BROJ DANA S OLUJNIM VJETROM** | | | | | | | | | | | | | | |
| **SRED** | 0.3 | | 0.2 | 0.5 | 0.2 | 0.1 | 0.1 | 0.1 | 0.2 | 0.0 | 0.0 | 0.1 | 0.1 | 1.7 |
| **STD** | 0.8 | | 0.9 | 0.8 | 0.5 | 0.3 | 0.3 | 0.3 | 0.5 | 0.0 | 0.0 | 0.2 | 0.2 | 1.8 |
| **MIN** | 0 | | 0 | 0 | 0 | 0 | 0 | 0 | 0 | 0 | 0 | 0 | 0 | 0 |
| **MAKS** | 3 | | 4 | 3 | 2 | 1 | 1 | 1 | 2 | 0 | 0 | 1 | 1 | 6 |
| **MAKSIMALNI UDARI VJETRA (m/s)** | | | | | | | | | | | | | | |
| **MAKS** | 23.2 | | 29.2 | 24.0 | 21.4 | 22.4 | 24.4 | 20.6 | 23.2 | 23.3 | 17.3 | 20.0 | 26.6 | 29.2 |
| N | | N | NNE | NNE | NNE | NW | WNW | NNW | N | N | NE | NNE | N |

Izvor podataka: Meteorološka postaja Zagreb-Maksimir

Prema statističkim podacima, na području Zagrebačke županije prevladava slab vjetar. U određenim vremenskim situacijama može se pojaviti jak ili olujni vjetar − u hladnom dijelu godine povezan je s prodorima hladnog zraka sa sjevera ili sjeveroistoka, a ljeti s olujnim nevremenima. Olujno nevrijeme je praćeno kišom, a ponekad i tučom. Štete od olujnog nevremena mogu nastati na zelenim površinama u općini (parkovima) ta na stambenim i gospodarskim objektima.

**Preventivne mjere radi umanjenja posljedica prirodne nepogode**

Kod planiranja i gradnje prometnica valja voditi računa o vjetru i pojavi ekstremnih zračnih turbulencija. Na prometnicama tj. na mjestima gdje vjetar ima jače olujne udare trebaju postavljati posebni zaštitni sistemi, tzv. vjetrobrani i posebni znakovi upozorenja.

**Mjere za ublažavanje i otklanjanje izravnih posljedica prirodne nepogode**

Mjere za ublažavanje i otklanjanje izravnih posljedica prirodne nepogode podrazumijevaju procjenu šteta i posljedica; sanaciju nastalih oštećenja i šteta. Sanacija obuhvaća aktivnosti kojima se otklanjaju posljedice prirodne nepogode, pružanje prve pomoći unesrećenima ukoliko ih je bilo te sve ostale radnje kojima se smanjuju posljedice olujnog i orkanskog nevremena.

|  |  |
| --- | --- |
| **Red. Broj.** | **Radnje i postupci (Mjere)** |
| 1. | Izvještavanje župana ZGŽ i predlaganje aktiviranja Povjerenstva za procjenu štete od elementarnih nepogoda na ugroženim područjima. |
| 2. | Pozivanje Povjerenstva te izrada popisa i šteta sukladno Zakona o ublažavanju i uklanjanju posljedica prirodnih nepogoda (NN 16/19) |
| 3. | Pozivanje Stožera CZ |
| 4. | Prikupljanje informacija o naseljima u kojima su se dogodile najveće materijalne štete |
| 5. | Utvrđivanje o funkcioniranju:   * sustava za vodoopskrbu. * sustava za elektroopskrbu. * sustava telekomunikacija. * Prikupljanje informacija o prohodnosti prometnica. * Prikupljanje informacija o stanju društvenih i stambenih objekata na prostoru. |
| 6. | Aktiviranje DVD-a sa područja Općine |
| 7. | Utvrđivanje redoslijeda u smislu stavljanja u potpunu funkciju **telekomunikacija i** **opskrbu električnom energijom** sljedećim prioritetom:   1. vodoopskrbni sustav 2. zgrada Općine 3. škole 4. zdravstvene ustanove 5. pekare, trgovine 6. objekti za pripremu hrane 7. vatrogasni i društveni domovi 8. pošta 9. ostali korisnici |
| 8. | Utvrđivanje redoslijeda u smislu stavljanja u potpunu funkciju **prometnica** na području sljedećim prioritetom:   1. Državne ceste 2. Županijske ceste 3. Lokalne ceste |
| 9. | Utvrđivanje redoslijeda u smislu privremene sanacije oštećenja slijedećih objekata:   * zdravstvene ustanove * škole * zgrada Općine * trgovine * vatrogasni i društveni domovi * privatni objekti prema stupnju oštećenja |
| 10. | Pozivanje vlasnika poduzeća i obrta koji se bave takvom vrstom djelatnosti koja može izvršiti privremenu sanaciju štete |
| 11. | Povjerenstvo nastavlja aktivnosti na popisu i procjeni štete sukladno Zakonu te o rezultatima izvješćuje ZGŽ. |

### SNJEŽNE OBORINE

Snijeg može predstavljati ozbiljnu poteškoću za normalno odvijanje svakodnevnih aktivnosti kao što je npr. cestovni promet ili može predstavljati opterećenje na građevinskoj infrastrukturi (dalekovodi, zgrade i dr.). Za prvu ocjenu ugroženosti od snijega analizira se učestalost padanja snijega, maksimalna visina novog snijega, maksimalna visina snježnog pokrivača po mjesecima, te procjena očekivane godišnje maksimalne visine snježnog pokrivača za povratni period od 50 godina.

Za prikaz godišnjeg hoda za povratni period od 50 godina navedenih parametara snijega na području Općine Gradec koriste se podaci za razdoblje 1981-2000. U tabeli 5. nalaze se podaci za povratni period od 50 godina za srednji mjesečni i godišnji broj dana s padanjem snijega, standardna devijacija kao mjera odstupanja od srednjaka u vremenu te najveći i najmanji broj dana s padanjem snijega koji je zabilježen u višegodišnjem razdoblju.

Tabela 3: Srednji i godišnji broj dana s padanjem snijega, standardna devijacija kao mjera odstupanja od srednjaka u vremenu te najveći i najmanji broj dana s padanjem snijega, Grad Zagreb, 1981.-2000.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **MJESECI** | **7** | **8** | **9** | **10** | **11** | **12** | **1** | **2** | **3** | **4** | **5** | **6** | **ZIMA** |
| **BROJ DANA S PADANJEM SNIJEGA** | | | | | | | | | | | | | |
| **SRED** | 0 | 0 | 0 | 0.1 | 2.5 | 5.4 | 6.7 | 5.7 | 2.9 | 0.8 | 0 | 0 | 23.9 |
| **STD** | 0 | 0 | 0 | 0.2 | 3.1 | 3.3 | 4.2 | 5.1 | 2.4 | 1.4 | 0 | 0 | 10.9 |
| **MIN** | 0 | 0 | 0 | 0 | 0 | 1 | 1 | 0 | 0 | 0 | 0 | 0 | 10 |
| **MAKS** | 0 | 0 | 0 | 1 | 11 | 13 | 14 | 20 | 9 | 4 | 0 | 0 | 47 |
| **MAKSIMALNA VISINA NOVOGA SNIJEGA (cm)** | | | | | | | | | | | | | |
| **MAKS** | 0 | 0 | 0 | 0 | 23 | 18 | 26 | 20 | 9 | 16 | 0 | 0 | 26 |
| **MAKSIMALNA VISINA SNJEŽNOG POKRIVAČA (cm)** | | | | | | | | | | | | | |
| **MAKS** | 0 | 0 | 0 | 0 | 50 | 45 | 36 | 41 | 37 | 16 | 0 | 0 | 50 |
| **MAKS-T50** |  | | | | | | | | | | | | 43 |

Izvor: Državni hidrometeorološki zavod

Na području Općine Gradec snježni pokrivač pojavljuje se svake godine, no u sve manjim količinama i vremenu prisutnosti.

**Preventivne mjere radi umanjenja posljedica prirodne nepogode**

Pravovremeno ugovoriti, odnosno dodijeliti koncesiju davatelju usluge za zimsko održavanje cesta na području Općine Gradec te sa istim sudjelovati u izradi Plana čišćenja prometnica ili izradi prioriteta čišćenja kao i u kontroli nabavke dostatnih sredstava za posipanje prometnica.

**Mjere za ublažavanje i otklanjanje izravnih posljedica prirodne nepogode**

Mjere za ublažavanje i otklanjanje izravnih posljedica prirodne nepogode podrazumijevaju procjenu šteta i posljedica; sanaciju nastalih oštećenja i šteta. Sanacija obuhvaća aktivnosti kojima se otklanjaju posljedice prirodne nepogode, pružanje prve pomoći unesrećenima ukoliko ih je bilo te sve ostale radnje kojima se smanjuju posljedice snježnih oborina.

|  |  |
| --- | --- |
| **Red. Broj.** | **Radnje i postupci (Mjere)** |
| 1. | Izvještavanje župana ZGŽ i predlaganje aktiviranja Povjerenstva za procjenu štete od prirodnih nepogoda na ugroženim područjima. |
| 2. | Pozivanje Povjerenstva te izrada popisa i šteta sukladno Zakona o ublažavanju i uklanjanju posljedica prirodnih nepogoda (NN 16/19) |
| 3. | Pozivanje Stožera CZ |
| 4. | Prikupljanje informacija o prohodnosti prometnica. |
| 5. | Prikupljanje informacija o funkcioniranju sustava:   * za elektroopskrbu * za telekomunikaciju * za vodoopskrbu * o stanju društvenih i stambenih objekata na prostoru. |
| 6. | Aktiviranje DVD-a sa područja Općine |
| 7. | Utvrđivanje redoslijeda u smislu stavljanja u potpunu funkciju **prometnica** na području Općine sljedećim prioritetom:   * Državne ceste * Županijske ceste * Lokalne ceste |
| 8. | Utvrđivanje redoslijeda u smislu stavljanja u potpunu funkciju **opskrbu električnom energijom**, **grijanjem i telekomunikacijom** sljedećim prioritetom:   1. vodoopskrbni sustav 2. zgrada Općine 3. pošta 4. škole 5. zdravstvene ustanove 6. trgovine 7. objekti za pripremu hrane 8. vatrogasni i društveni domovi   ostali korisnici |
| 9. | U koordinaciji sa Stožerom CZ izvršiti pozivanje pravnih osoba iz Odluke o pravnim osobama od interesa za sustav CZ koje posjeduju mehanizaciju kako bi pomogli u što bržem čišćenju prometnica ovlaštenom koncesionaru i doveli do normalnog funkcioniranja zajednice. |
| 10. | Povjerenstvo nastavlja aktivnosti na popisu i procjeni štete sukladno Zakonu te o rezultatima izvješćuje ZGŽ. |

### POLEDICE

Pojava zaleđenih kolnika može biti uzrokovana meteorološkim pojavama ledene kiše, poledice i površinskog leda (zaleđeno i klizavo tlo). To su izvanredne meteorološke pojave koje u hladno doba godine ugrožavaju promet i ljudsko zdravlje, a u motriteljskoj praksi Republike Hrvatske opažaju se i bilježe.

Ledena kiša odnosi se na kišu sačinjenu od prehladnih kapljica koje se u doticaju s hladnim predmetima i tlom zamrzavaju, te tvore glatku ledenu koru na zemlji meteorološkog naziva poledica. Ta poledica kao meteorološka pojava se ne smije zamijeniti s površinskim ledom koji pokriva tlo te nastaje otapanjem snijega i stvaranjem ledene kore ili smrzavanjem kišnih barica. Opisane pojave vezane uz zaleđivanje kolnika u daljnjem tekstu će se nazivati zajedničkim imenom poledica.[[2]](#footnote-2)

Tabela 4: Broj dana s poledicom, Zagrebačka županija, 1981.-2000.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **BROJ DANA S POLEDICOM (Rd≥0.1mm i tmin2m≤3.0°C)** | | | | | | | | | | | | | |
| **MJESECI** | **1** | **2** | **3** | **4** | **5** | **6** | **7** | **8** | **9** | **10** | **11** | **12** | **ZIMA** |
| **SRED** | 6.9 | 6.7 | 4.9 | 2.8 | 0.3 | 0.0 | 0.0 | 0.0 | 0.1 | 0.9 | 3.8 | 7.2 | 33.4 |
| **STD** | 3.8 | 3.8 | 2.6 | 1.6 | 0.6 | 0.0 | 0.0 | 0.0 | 0.2 | 1.0 | 2.8 | 4.0 | 8.5 |
| **MIN** | 2 | 1 | 0 | 0 | 0 | 0 | 0 | 0 | 0 | 0 | 0 | 1 | 14 |
| **MAKS** | 14 | 15 | 11 | 6 | 2 | 0 | 0 | 0 | 1 | 3 | 12 | 16 | 47 |

Izvor: Državni hidrometeorološki zavod

Srednji godišnji broj dana s poledicom je 33,4, minimalno se godišnje može javiti 14, a maksimalno 47 dana te prema navedenim podacima možemo zaključiti da je ovo područje ugroženo od poledice. Najkritičniji period je od 15. studenog do 15. veljače.

**Ugroženi su svi prometni pravci:**

* Državne ceste
* Županijske ceste
* Lokalne ceste

U zadnjih deset godina registrirane su veće poledice, no elementarna nepogoda uzrokovana poledicama nije bila proglašena.

**Preventivne mjere radi umanjenja posljedica prirodne nepogode**

Preventivne mjere su u odgovarajućoj službi koja u svojoj redovnoj djelatnosti vodi računa o sigurnosti prometne infrastrukture (održavanje i čišćenje prometnica te adekvatno označeno prometnim znakovima opasnost od poledica ili snježnog nanosa), zbog poduzimanja potrebnih aktivnosti i zadaća pripravnosti operativnih snaga i materijalnih resursa.

**Mjere za ublažavanje i otklanjanje izravnih posljedica prirodne nepogode**

Mjere za ublažavanje i otklanjanje izravnih posljedica prirodne nepogode podrazumijevaju procjenu šteta i posljedica; sanaciju nastalih oštećenja i šteta. Sanacija obuhvaća aktivnosti kojima se otklanjaju posljedice prirodne nepogode, pružanje prve pomoći unesrećenima ukoliko ih je bilo te sve ostale radnje kojima se smanjuju posljedice poledica.

|  |  |
| --- | --- |
| **Red. Broj.** | **Radnje i postupci (Mjere)** |
| 1. | Izvještavanje župana ZGŽ i predlaganje aktiviranja Povjerenstva za procjenu štete od prirodnih nepogoda na ugroženim područjima. |
| 2. | Pozivanje Povjerenstva te izrada popisa i šteta sukladno Zakona o ublažavanju i uklanjanju posljedica prirodnih nepogoda (NN 16/19) |
| 3. | Pozivanje Stožera CZ |
| 4. | Prikupljanje informacija o prohodnosti prometnica. |
| 5. | Prikupljanje informacija o funkcioniranju sustava:   * za elektroopskrbu * za telekomunikaciju * za vodoopskrbu * o stanju društvenih i stambenih objekata na prostoru. |
| 6. | Aktiviranje DVD-a s područja Općine |
| 7. | Utvrđivanje redoslijeda u smislu stavljanja u potpunu funkciju **prometnica** na području Općine sljedećim prioritetom:   * Državne ceste * Županijske ceste * Lokalne ceste |
| 8. | Utvrđivanje redoslijeda u smislu stavljanja u potpunu funkciju **opskrbu električnom energijom**, **grijanjem i telekomunikacijom** sljedećim prioritetom:   * vodoopskrbni sustav * zgrada Općine * pošta * škole * zdravstvene ustanove * trgovine * objekti za pripremu hrane * vatrogasni i društveni domovi * ostali korisnici |
| 9. | U koordinaciji sa Stožerom CZ izvršiti pozivanje pravnih osoba iz Odluke o pravnim osobama od interesa za sustav CZ koje posjeduju mehanizaciju kako bi pomogli u što bržem čišćenju prometnica ovlaštenom koncesionaru i doveli do normalnog funkcioniranja zajednice. |
| 10. | Povjerenstvo nastavlja aktivnosti na popisu i procjeni štete sukladno Zakonu te o rezultatima izvješćuje ZGŽ. |

### TUČA

Područje Hrvatske nalazi se u umjerenim geografskim širinama gdje je pojava tuče i sugradice relativno česta. Tuča je kruta oborina sastavljena od zrna ili komada leda, promjera većeg od 5 do 50 mm i većeg. Elementi tuče sastavljeni su od prozirnih i neprozirnih slojeva leda. Tuča pada isključivo iz grmljavinskog oblaka kumulonimbusa, a najčešća je u toplom dijelu godine. Sugradica je isto kruta oborina, sastavljena od neprozirnih zrna smrznute vode, okruglog oblika, veličine između 2 i 5 mm, a pada s kišnim pljuskom. Na meteorološkim stanicama bilježi se uz tuču i sugradicu pojava ledenih zrna u hladnom dijelu godine. Ledena zrna su smrznute kišne kapljice ili snježne pahuljice promjera oko 5 mm, koja padaju pri temperaturi oko ili ispod 00C. Pojave tuča, sugradica i ledena zrna zajedničkim imenom zovu se kruta oborina. Svojim intenzitetom nanose velike štete pokretnoj i nepokretnoj imovini kao i poljoprivredi.

Da bi se zaštitile poljoprivredne površine i smanjile štete nastale od tuče, prije više od 30 godina u kontinentalnom dijelu Hrvatske osnovana je obrana od tuče. Državni hidrometeorološki zavod provodi obranu od tuče na ukupnoj površini od 24 100 km2.

Sezona obrane od tuče traje od 1. svibnja do 30. rujna kada tuča može prouzročiti velike štete na poljoprivrednim kulturama i ostaloj imovini.[[3]](#footnote-3)

Tabela 5: Broj dana s tučom

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| MJESECI | 1 | 2 | 3 | 4 | 5 | 6 | 7 | 8 | 9 | 10 | 11 | 12 | GOD |
| BROJ DANA S TUČOM | | | | | | | | | | | | | |
| SRED | 0.5 | 0.3 | 0.3 | 0.2 | 0.3 | 0.2 | 0.3 | 0.1 | 0.1 | 0.0 | 0.4 | 0.2 | 2.6 |
| STD | 0.8 | 0.7 | 0.6 | 0.4 | 0.5 | 0.4 | 0.4 | 0.2 | 0.3 | 0.0 | 0.9 | 0.4 | 2.2 |
| MIN | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 |
| MAKS | 3 | 3 | 2 | 1 | 1 | 1 | 1 | 1 | 1 | 0 | 4 | 1 | 9 |

Izvor podataka: Državni hidrometeorološki zavod Republike Hrvatske

Prema analiziranim podacima srednji godišnji broj dana s krutom oborinom iznosi 2.6 dana.

U prosjeku najviše takvih dana javlja se u siječnju 0.5 dana dok je srednji broj dana u ostalim mjesecima između 0.1 i 0.4 dana.

Tuča najviše štete pričinjava poljoprivredi, voćnjacima i vinogradima i znatno utječe na smanjenje prinosa. Ali s obzirom da na ovom području nije znatno razvijena poljoprivredna proizvodnja, najveće štete od tuče se mogu očekivati na automobilima te građevinama u vlasništvu pravnih i fizičkih osoba.

**Preventivne mjere radi umanjenja posljedica prirodne nepogode**

U preventivno djelovanje prije svega spada nabavka mreža protiv tuče čime se zaštićuju nasadi i urod od posljedica tuče. Kod većih gospodarstvenika, kao i na područjima koja se ne mogu štititi mrežama preventivno ulaganje je osiguranje uroda i nasada kod osiguravajućih društva od posljedica tuče.

**Mjere za ublažavanje i otklanjanje izravnih posljedica prirodne nepogode**

Mjere za ublažavanje i otklanjanje izravnih posljedica prirodne nepogode podrazumijevaju procjenu šteta i posljedica; sanaciju nastalih oštećenja i šteta. Sanacija obuhvaća aktivnosti kojima se otklanjaju posljedice prirodne nepogode, pružanje prve pomoći unesrećenima ukoliko ih je bilo te sve ostale radnje kojima se smanjuju posljedice olujnog i orkanskog nevremena s tučom.

|  |  |
| --- | --- |
| **Red. Broj.** | **Radnje i postupci (Mjere)** |
| 1. | Izvještavanje župana ZGŽ i predlaganje aktiviranja Povjerenstva za procjenu štete od prirodnih nepogoda na ugroženim područjima. |
| 2. | Pozivanje Povjerenstva te izrada popisa i šteta sukladno Zakona o ublažavanju i uklanjanju posljedica prirodnih nepogoda (NN 16/19) |
| 3. | Pozivanje Stožera CZ |
| 4. | Prikupljanje informacija o naseljima u kojima su se dogodile najveće materijalne štete |
| 5. | Utvrđivanje o funkcioniranju:   * sustava za vodoopskrbu. * sustava za elektroopskrbu. * sustava telekomunikacija. * Prikupljanje informacija o prohodnosti prometnica. * Prikupljanje informacija o stanju društvenih i stambenih objekata na prostoru. |
| 6. | Aktiviranje DVD-a s područja Općine |
| 7. | Utvrđivanje redoslijeda u smislu stavljanja u potpunu funkciju **telekomunikacija i** **opskrbu električnom energijom** sljedećim prioritetom:   * vodoopskrbni sustav * zgrada Općine * škole * zdravstvene ustanove * pekare, trgovine * objekti za pripremu hrane * vatrogasni i društveni domovi * pošta * ostali korisnici |
| 8. | Utvrđivanje redoslijeda u smislu stavljanja u potpunu funkciju **prometnica** na području sljedećim prioritetom:   * Državne ceste * Županijske ceste * Lokalne ceste |
| 9. | Utvrđivanje redoslijeda u smislu privremene sanacije oštećenja slijedećih objekata:   * zdravstvene ustanove * škole * zgrada Oćine * trgovine * vatrogasni i društveni domovi * privatni objekti prema stupnju oštećenja |
| 10. | Pozivanje vlasnika poduzeća i obrta koji se bave takvom vrstom djelatnosti koja može izvršiti privremenu sanaciju štete |
| 11. | Povjerenstvo nastavlja aktivnosti na popisu i procjeni štete sukladno Zakonu te o rezultatima izvješćuje ZGŽ. |

### MRAZ

**Mraz** je [oborina](https://hr.wikipedia.org/wiki/Oborina) koja nastaje kada se vlaga iz [vodenom parom](https://hr.wikipedia.org/wiki/Vodena_para) zasićenog [zraka](https://hr.wikipedia.org/wiki/Zrak) [desublimira](https://hr.wikipedia.org/w/index.php?title=Desublimacija&action=edit&redlink=1) na čvrstim površinama čija temperatura je manja i od temperature [rosišta](https://hr.wikipedia.org/wiki/Rosi%C5%A1te) i od 0 °C.

Mraz uglavnom pogađa [životinje](https://hr.wikipedia.org/wiki/%C5%BDivotinja), [biljke](https://hr.wikipedia.org/wiki/Biljke), [vodu](https://hr.wikipedia.org/wiki/Voda) i [tlo](https://hr.wikipedia.org/wiki/Tlo). Trajan mraz tijekom [zime](https://hr.wikipedia.org/wiki/Zima) dovodi do zimskog sna prirode.

U [umjerenom zemljopisnom pojasu](https://hr.wikipedia.org/wiki/Umjereni_pojas) koriste se sljedeće formulacije za opisivanje temperatura:

* slab mraz: 0 ° C do -4 ° C
* umjereni mraz: -4 ° C do -10 ° C
* jaki mraz: -10 ° C do -15 ° C
* vrlo jaki mraz: ispod -15 ° C

Pojava mraza, osobito u proljeće početkom vegetacijskog perioda, može izazvati velike pa i katastrofalne štete na poljoprivrednim kulturama.

**Preventivne mjere radi umanjenja posljedica prirodne nepogode**

U preventivno djelovanje prije svega spada izrada staklenika ili plastenika čime se zaštićuju nasadi i urod od posljedica mraza. Kod većih gospodarstvenika, kao i na područjima koja se ne mogu štititi plastenicima preventivno ulaganje je osiguranje uroda i nasada od posljedica mraza kod osiguravajućih društva što se može djelomično osigurati i iz fondova EU.

**Mjere za ublažavanje i otklanjanje izravnih posljedica prirodne nepogode**

Mjere za ublažavanje i otklanjanje izravnih posljedica prirodne nepogode podrazumijevaju procjenu šteta i posljedica; sanaciju nastalih oštećenja i šteta. Sanacija obuhvaća aktivnosti kojima se otklanjaju posljedice prirodne nepogode, pružanje prve pomoći unesrećenima ukoliko ih je bilo te sve ostale radnje kojima se smanjuju posljedice mraza.

|  |  |
| --- | --- |
| **Red. Broj.** | **Radnje i postupci (Mjere)** |
| 1. | Izvještavanje župana ZGŽ i predlaganje aktiviranja Povjerenstva za procjenu štete od elementarnih nepogoda na ugroženim područjima. |
| 2. | Pozivanje Povjerenstva te izrada popisa i šteta sukladno Zakona o ublažavanju i uklanjanju posljedica prirodnih nepogoda (NN 16/19) |
| 3. | Prikupljanje informacija o naseljima u kojima su se dogodile najveće materijalne štete |
| 4. | Izvješćivanje Županijskog povjerenstva o obimu štete te dostavljanje izvješća o učinjenom |

## 

## NOSITELJI MJERA PO PRIRODNIM NEPOGODAMA

Nositelji mjera za ublažavanje te otklanjanje izravnih posljedica prirodnih nepogoda su operativne snage sustava Civilne zaštite Općine Gradec koje su definirane Zakonom o sustavu civilne zaštite („Narodne novine“ broj 82/2015, 118/2018, 31/2020 i 20/2021.)

* Stožer civilne zaštite Općine Gradec
* Operativne snage vatrogastva- Vatrogasna zajednica Općine Gradec i Dobrovoljna vatrogasna društva (10 DVD-ova)
* Operativne snage Hrvatskog Crvenog Križa-GDCK Vrbovec
* Operativne snage Hrvatske gorske službe spašavanja-Stanica Zagreb
* Udruge građana:
* Lovačka udruga "Vidra", Cugovec ,
* Lovačka udruga "Gaj", Gradec ,
* Lovačka udruga "Jelen", Lubena ,
* Športsko ribolovno društvo "Šaran", Fuka,
* Športsko ribolovno društvo „Črnec“ Gradec,
* Streljački klub „Trap“ Gradec
* Povjerenici CZ i njihovi zamjenici
* koordinatori na terenu
* Pravne osobe od interesa za sustav civilne zaštite imenovane Odlukom Načelnice

Pored Operativnih snaga sustava CZ kao nositelji određenih mjera u pojedinim ugrozama pojavit će se i:

* Društvo Crvenog križa Zagrebačke županije
* Centar za socijalnu skrb Zagrebačke županije - centar Vrbovec
* Zavod za javno zdravstvo Zagrebačke županije
* Veterinarska stanica
* Fitosanitarna inspekcija
* Hrvatske vode
* HEP-interventne službe
* Hrvatske ceste

Sve navedene snage koristit će se u provođenju mjera kod svih prirodnih nepogoda ovisno o potrebama za istima.

# PROCJENA OSIGURANJA OPREME I DRUGIH SREDSTAVA ZA ZAŠTITU I SPRJEČAVANJE STRADANJA IMOVINE, GOSPODARSKIH FUNKCIJA I STRADANJA STANOVNIŠTVA

Temeljem tumačenja Zakona o ublažavanju i uklanjanju posljedica prirodnih nepogoda dobivenog od Ministarstva financija KLASA: 422-02/19-01/27 URBROJ: 513-06-02-19-5 od 26. veljače 2019. godine, pod pojmom procjena osiguranja opreme i drugih sredstava za zaštitu i sprječavanje stradanja imovine, gospodarskih funkcija i stradanja stanovništva (čl.17. stavak 2. točka 2.) podrazumijeva se procjena opreme i drugih sredstava nužnih za sanaciju, djelomično otklanjanje i ublažavanje štete nastale uslijed djelovanja prirodne nepogode.

Općina Gradec ne raspolaže vlastitom opremom ni sredstvima za zaštitu i sprečavanje stradanja imovine, gospodarskih funkcija i stradanja stanovništva.

**Opremom i sredstvima raspolažu subjekti koji su navedeni kao nositelji mjera za otklanjanje izravnih posljedica prirodnih nepogoda.**

Gospodarski subjekti koji raspolažu opremom, za izvođenje potrebnih radnji u slučaju sanacije, u okviru svoje redovne djelatnosti odrađuju preventivne mjere za smanjenje šteta pri nastajanju elementarne nepogode.

Raspoloživa sredstva i opremu u privatnom vlasništvu koju bi se moglo staviti na raspolaganje u slučaju potrebe teško je procijeniti.

# OSTALE MJERE KOJE UKLJUČUJU SURADNJU S NADLEŽNIM TIJELIMA (ŽUPANIJA, MINISTARSTVO, STRUČNJACI ZA PODRUČJE PRIRODNIH NEPOGODA)

Sukladno propisima kojima se uređuju pitanja u vezi elementarnih mjera kao mjera sanacije šteta od prirodnih nepogoda utvrđuje se:

* provedba mjera s ciljem dodjeljivanja pomoći za ublažavanje i djelomično uklanjanje šteta od prirodnih nepogoda
* provedba mjera s ciljem dodjeljivanja žurne pomoći u svrhu djelomične sanacije šteta od prirodnih nepogoda

Utvrđuje se da su nositelj provedbe mjera iz prethodnih stavaka:

* Načelnica Općine Gradec,
* Općinsko povjerenstvo Općine Gradec za procjenu šteta od prirodnih nepogoda,
* JUO Općine Gradec nadležan za pitanja u vezi prirodnih nepogoda.

Općinsko povjerenstvo Općine Gradec ostvaruje suradnju sa Županijskim povjerenstvom za procjenu šteta od prirodnih nepogoda te sa istim usklađuje sve potrebne mjere i postupke oko provođenja ovog Plana.

# ZAKLJUČAK

Ovim planom evidentirane su moguće prirodne nepogode na području Općine Gradec.

Analizom učestalosti pojave istih kao i dosadašnjih šteta moguće je doći do procjene mogućih budućih šteta na području Općine.

Analizirajući sve snage i sredstva vidljivo je da Općina Gradec ima snage kojima će provesti mjere za ublažavanje i otklanjanje izravnih posljedica prirodne nepogode.

Dosadašnja praksa je ukazala na nužnost promjena u postojećem sustavu dodjele pomoći za nastale štete od prirodnih nepogoda. U budućnosti se očekuje nastanak novih šteta na poljoprivrednim zemljištima, pri čemu nije moguće procijeniti razmjere nastanka istih. Ovog trenutka moguće je utvrditi kako je postotak osiguranja imovine, posebice u poljoprivredi, iznimno malen. Potrebno je u većoj mjeri osiguravati imovinu, što bi u konačnici imalo pozitivne učinke na gospodarstvo jer pomoć iz državnog proračuna nije dostatna za pokriće nastalih šteta, a posebice za stabiliziranje poslovanja oštećenika koji se bavi određenom gospodarskom djelatnošću.

Postojeći uspostavljeni sustav omogućuje dodjelu državne potpore za osiguranje šteta u poljoprivredi kao i Program ruralnog razvoja koji kroz mjere osigurava sredstva za nadoknadu izgubljenog proizvodnog potencijala u poljoprivredi i pokriće troškova premije osiguranja usjeva, životinja i biljaka uzrokovanih različitim čimbenicima, a što uključuje i prirodne nepogode koje određuje ovaj Plan.

Preventivne radnje koje je Općina Gradec u mogućnosti provesti, kontinuirano će se provoditi tokom godine.

Ovaj Plan će se usvojiti na Općinskom vijeću i biti će važeći do donošenja novog, sukladno članku 17. Zakona, do 30. studenoga slijedeće godine.

U Gradecu, listopad 2023. godine

1. Izvor podataka: Procjena ugroženosti RH, ožujak 2013. godine [↑](#footnote-ref-1)
2. Izvor podataka: DHMZ RH; Služba meteoroloških istraživanja i razvoja [↑](#footnote-ref-2)
3. Izvor podataka: DHMZ RH; Služba meteoroloških istraživanja i razvoja [↑](#footnote-ref-3)